gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
નરેન્દ્ર મોદીના ‘બેટી પઢાઓ-બેટી બચાઓ’ સૂત્રમાં સાક્ષી મલિકનો ઉમેરો ‘બેટી ખિલાઓ’
You need an iframes capable browser to view this content.
વડા પ્રધાનના અભિયાન માટે હરિયાણા સરકારની બ્રૅન્ડ-ઍમ્બૅસૅડર બનેલી રિયોમાં બ્રૉન્ઝ મેડલ જીતનાર પહેલવાને કહ્યું કે અમે ઑલિમ્પિક્સના સારા પ્રદર્શનથી આ સૂત્રમાં ઉમેરો કરી શક્યાં છીએ કે દીકરીઓને રમત માટે પણ પ્રોત્સાહન આપવું જોઈએ : સમ્માન દરમ્યાન અપાયો ૨.૫ કરોડ રૂપિયાનો ચેક
પરિવારના સભ્યો સાથે સેલ્ફી લેતી સાક્ષી મલિક.
મંગળવારે દિલ્હીના ડેપ્યુટી ચીફ મિનિસ્ટર મનીષ સિસોદિયાએ કર્યું સાક્ષી મલિકના પેરન્ટ્સનું સન્માન.
ઑલિમ્પિક્સમાં બ્રૉન્ઝ મેડલ વિજતા સાક્ષી મલિકનું ગઈ કાલે હરિયાણા સરકારે ભવ્ય સ્વાગત કર્યું હતું. બહાદુરગઢમાં આયોજિત ભવ્ય સમારોહમાં પહેલવાન સાક્ષીને મુખ્ય પ્રધાન મનોહરલાલ ખટ્ટરે ૨.૫ કરોડ રૂપિયાનો ચેક આપ્યો હતો તેમ જ સાક્ષીને ‘બેટી પઢાઓ-બેટી બચાઓ’ કાર્યક્રમ માટે હરિયાણાની બ્રૅન્ડ-ઍમ્બૅસૅડર બનાવવામાં આવી છે. પુરુષોની સરખામણીમાં સ્ત્રીઓની સંખ્યાનો દર હરિયાણામાં સૌથી ઓછો છે. મુખ્ય પ્રધાન ખટ્ટરે કહ્યું હતું કે આ અમારા માટે ગર્વની વાત છે કે દેશની દીકરીઓ સાક્ષી મલિક અને પી. વી. સિંધુએ દેશનું ગૌરવ વધાર્યું છે.
મુખ્ય પ્રધાને સાક્ષીના પરિવારના સભ્યોની હાજરી વચ્ચે કહ્યું હતું કે અમારી સરકાર રમતને પ્રોત્સાહન આપવા માટે ઘણા કાર્યક્રમ કરી રહી છે. સાક્ષીએ તમામનું ગૌરવ વધાર્યું છે જેમાં તેના રાજ્ય ઉપરાંત કોચ, તેનું હોમટાઉન રોહતક અને તેનો પરિવાર પણ સામેલ છે. રેલવેમાં કામ કરનારી સાક્ષીને બહુ જલદી પ્રમોશન મળશે. અમે તેને રાજ્ય સરકારમાં ક્લાસ-ટૂ ઑફિસર માટેની નોકરી આપવાની ઑફર આપી છે.
સાક્ષી ગઈ કાલે વહેલી સવારે ૩.૫૦ વાગ્યે દિલ્હી ઍરપોર્ટ પર આવી હતી ત્યારે તેને આવકારવા માટે રાજ્યના સ્ર્પોટ્સ મિનિસ્ટર અનિલ વિજ પણ હાજર હતા. તે ઍરપોર્ટ પરથી બહાર આવતા તેના પરિવાર, મિત્રો અને રેસલિંગ અસોસિએશને તેનું ભવ્ય સ્વાગત કર્યું હતું. દિલ્હી સરકારે પણ તેને એક કરોડ રૂપિયા આપવાની જાહેરાત કરી હતી. સાક્ષીએ કહ્યું હતું કે ‘મારું શાનદાર સ્વાગત કરવામાં આવ્યું છે. ઘણું સારું લાગી રહ્યું છે. હું ઘણી જ રોમાંચિત છું. મારા મિત્રો અને પરિવારના સભ્યોને મળવા માટે બેચેન છું. મારી સફળતા તેમને કારણે જ છે.
સાક્ષીને દિલ્હીથી બહાદુરગઢ પહોંચતાં ઘણું મોડું થયું હતું, કારણ કે રસ્તામાં ઠેર-ઠેર તેને રોકીને સન્માન કરવામાં આવતું હતું. સાક્ષીનો સન્માન સમારંભ સાંજને બદલે સવારે જ રાખવામાં આવ્યો હતો તેમ જ સ્થળ રોહતકને બદલીને બહાદુરગઢ કરવામાં આવ્યું હતું. દિલ્હીના ડેપ્યુટી ચીફ મિનિસ્ટર મનીષ સિસોદિયાએ દિલ્હી ટ્રાન્સપોર્ટ કૉર્પોરેશનમાં કામ કરતા સાક્ષીના પિતાને પ્રમોશન આપવાની જાહેરાત ગયા સપ્તાહમાં જ કરી હતી.
૨૩ વર્ષની મહિલા પહેલવાન સાક્ષીનું પારંપરિક પાઘડી આપીને સન્માન કરવામાં આવ્યું હતું. બહાદુરગઢમાં આયોજિત સન્માન સમારોહ દરમ્યાન સાક્ષીએ કહ્યું હતું કે હું ઇચ્છું છું કે તમે મને ભવિષ્યમાં પણ સમર્થન આપો જેથી હું દેશ માટે વધુ મેડલો જીતી શકું. ‘બેટી પઢાઓ-બેઢી બચાઓ’ની પ્રશંસા કરતાં સાક્ષીએ કહ્યું હતું કે હવે અમે એમાં દીકરીઓને રમવા માટે પ્રોત્સાહન આપો એ સૂત્ર પણ જોડી દીધું છે.
સાક્ષીના પિતા સુખબીર મલિક દિલ્હી ઍરપોર્ટ પર દીકરીના ગળામાં મેડલ જોઈને ઘણા ભાવુક થયા હતા. લોકોએ મને કહ્યું હતું કે કુસ્તી છોકરીઓની રમત નથી, પરંતુ ૨૦૧૦માં જ્યારે મારી દીકરી રશિયાની એક સ્પર્ધામાં મેડલ જીતી લાવી ત્યાર બાદ બધા જ તેની પ્રશંસા કરતા હતા તેમ જ પોતાની દીકરીને સાક્ષી જેવી બનાવવા માગતા હતા.
૨૦૧૫ની ૨૨ જાન્યુઆરીના રોજ હરિયાણાના પાણીપતમાં વડા પ્રધાન નરેન્દ્ર મોદી દ્વારા પુરુષોની સરખામણીમાં સ્ત્રીઓના ઘટતા જતા દરને અંકુશમાં લેવા માટે દેશભરમાં ‘બેટી પઢાઓ-બેટી બચાઓ’ના નામથી એક વિશાળ યોજનાની જાહેરાત કરવામાં આવી હતી જેમાં દેશભરના જે જિલ્લાઓમાં આ દર ઓછો હોય ત્યાં વિશેષ ધ્યાન આપવામાં આવે છે. હરિયાણાના જ એક સરપંચે પોતાની દીકરી સાથે એક સેલ્ફી વડા પ્રધાનને મોકલતાં સેલ્ફી વિથ ડૉટર્સ નામના કાર્યક્રમને પણ સોશ્યલ મીડિયામાં ઘણી પ્રસિદ્ધિ મળી હતી.
મુખ્ય પ્રધાનનો બફાટ : પી. વી. સિંધુને ગણાવી કર્ણાટકની, નામ પણ ભૂલ્યા
હરિયાણાના મુખ્ય પ્રધાન મનોહરલાલ ખટ્ટર ઑલિમ્પિક્સમાં સિલ્વર મેડલ જીતનારી પી. વી. સિંધુનું પૂરું નામ પણ ભૂલી ગયા હતા અને તેમણે ભૂલથી તેને કર્ણાટકની ગણાવી હતી. મુખ્ય પ્રધાને કહ્યું હતું કે અમારા માટે આ આનંદનો અવસર છે, કારણ કે અમારી બે દીકરીઓ સાક્ષી મલિક અને સિંધુ (બીજાને પૂછવા લાગ્યા કે તેનું નામ શું છે?). કર્ણાટકની પી. વી. સિંધુએ મેડલ જીતીને દેશનું ગૌરવ વધાર્યું છે. વાસ્તવમાં પી. વી. સિંધુ હૈદરાબાદમાં રહે છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.